
ATVIRO KONKURSO 
„AUTOMOBILIAI SULAIKYTIEMS ASMENIMS VEŽTI“
VIEŠOJO PIRKIMO KOMISIJA




Suinteresuotiems tiekėjams




DĖL ATSAKYMO Į KLAUSIMĄ

Vykdant viešąjį pirkimą „Automobiliai sulaikytiems asmenims vežti“, CVP IS priemonėmis buvo gautas klausimas:
„Techninės specifikacijos I skyriaus 4 punkte nurodytas kėbulo tipas – „vidutinis furgonas (mikroautobusas)“, o 5 punkte reikalaujamas ne mažesnis kaip 6700 mm bendras automobilio ilgis.
Prašome patikslinti, ar būtų priimtina siūlyti ne mažesnio kaip 6350 mm ilgio automobilį, jeigu jis atitiktų visus kitus techninės specifikacijos reikalavimus ir užtikrintų nustatytus sulaikytųjų bei bagažo skyrių matmenis ir funkcinę paskirtį.
Siekiant sudaryti sąlygas platesnei tiekėjų konkurencijai, prašome apsvarstyti galimybę minimalų automobilio ilgio reikalavimą pakeisti iš 6700 mm į 6350 mm.“

Viešojo pirkimo komisija (toliau – Komisija), įvertinusi tiekėjo prašymą pakeisti techninės specifikacijos I skyriaus 5 punkte nustatytą minimalų bendrą transporto priemonės ilgį nuo 6700 mm iki 6350 mm, informuoja, kad šio reikalavimo nekeičia.
Techninėje specifikacijoje nustatytas ne mažesnis kaip 6700 mm bendras transporto priemonės ilgis nustatytas atsižvelgiant į perkančiosios organizacijos faktinį poreikį ir visumą transporto priemonei keliamų funkcinių bei techninių reikalavimų.
Perkama transporto priemonė nėra skirta įprastam keleivių vežimui – ji turi būti pritaikyta specialiosios paskirties VSAT veiklai, įskaitant antrinio gamintojo atliekamą transporto priemonės įrengimą. Po įrengimo transporto priemonė turi užtikrinti nustatytą keliamąją galią, neviršyti leistinos bendrosios masės ir nustatytų ašių apkrovų bei sudaryti sąlygas tinkamai išdėstyti keleivių, sulaikytųjų, bagažo ir specialiosios įrangos funkcines zonas.
Transporto priemonėje taip pat numatoma papildoma įranga ir sistemos, įskaitant keleivių skyriaus šildymo ir vėdinimo įrangą, papildomą elektros energijos šaltinį specialiajai įrangai, sustiprintą pakabą ir kitą II skyriaus „Įrengimo VSAT veiklai techninė specifikacija (antrinio gamintojo dalis)“ reikalavimuose nustatytą įrangą. Todėl transporto priemonės tinkamumas vertinamas pagal visų jos parametrų ir numatomo įrengimo visumą, o ne tik pagal galimybę užtikrinti atskirų sulaikytųjų ar bagažo skyrių minimalius matmenis.
Komisija, įvertinusi transporto priemonės paskirtį, numatomą jos įrengimą ir eksploatacinius poreikius, nustatė, kad ne mažesnis kaip 6700 mm transporto priemonės ilgis yra reikalingas tinkamam transporto priemonės funkciniam išdėstymui ir visų techninėje specifikacijoje nustatytų reikalavimų įgyvendinimui užtikrinti.
Vien tai, kad 6350 mm ilgio transporto priemonėje galimai būtų galima užtikrinti atskirų sulaikytųjų ar bagažo skyriaus matmenis, savaime nepatvirtina tokios transporto priemonės lygiavertiškumo perkančiosios organizacijos poreikiui, kadangi turi būti užtikrinta visų transporto priemonės funkcinių zonų, įrangos, masės, apkrovų ir kitų eksploatacinių reikalavimų visuma.
Techninėje specifikacijoje nėra nustatytas konkretus transporto priemonės gamintojas, prekės ženklas ar modelis. Tiekėjai gali siūlyti įvairių gamintojų transporto priemones, jeigu jos atitinka visus techninėje specifikacijoje nustatytus reikalavimus.
Atsižvelgiant į nurodytas aplinkybes, minimalus bendras transporto priemonės ilgis – 6700 mm – nekeičiamas.

